Ja, det kan de. Rotter lever naturligt i vores kloaksystem. En gang imellem sker det, at en rotte finder ud at kravle op nede fra kloakken, ud gennem en stikledning og op via toilettet. Rotten skyder ryggen mod røret og kravler op af de lodrette rør, og der er plads nok til, at rotten kan komme op. Der er eksempler på, at rotter har kravlet flere etager op via en faldstamme. Rotter kan nemlig godt kravle på lodrette flader og ru mure.
Rotte kravler fx op, hvis vandet er steget i kloakken, så rotten søger nye veje for ikke at drukne. Det skete bl.a. efter det store skybrud i hovedstadsområdet i juli 2011. Læs mere om rotter i boligen her.